జమీలా నిషాత్

జమీలా నిషాత్‌ (జననం 1955) భారతీయ ప్రముఖ మహిళా ఉద్యమకారిణి, రచయిత్రి. తెలంగాణలోని హైదరాబాదుకు చెందిన ఆమె ఉర్దూ కవయిత్రి, సంపాదకురాలు కూడా. ఆమె స్త్రీవాది.

 వృత్తాంతం 
జమీలా నిషాత్ హైదరాబాద్‌లో మధ్యతరగతి కుటుంబంలో జన్మించింది. ఆమె తండ్రి సయ్యద్ బిన్ మొహమ్మద్ పోర్ట్రెయిట్ ఆర్టిస్ట్. అతను కళాకారుడు ఎమ్ ఎఫ్ హుస్సేన్‌కు సన్నిహిత మిత్రుడు.

జమీలా నిషాత్ పెళ్లి తర్వాత ఉస్మానియా యూనివర్సిటీ నుంచి ఎం.ఎ ఇంగ్లిష్‌తోపాటు థియేటర్‌ ఆర్ట్స్‌లో డిప్లమో చేసింది. ఆమె ఢిల్లీలోని జామియా మిలియా విశ్వవిద్యాలయం ప్రచురించే కితాబ్ నుమా పత్రిక, మరి కొన్న పత్రికలలో కవితలు రాసింది. ఆమె మొదటి పుస్తకం 2000 సంవత్సరంలో లావా, కవితల సంకలనంగా ప్రచురించబడింది.

ఆమె కవితలలో కొన్నింటిని లావా నుండి హోషాంగ్ మర్చంట్ అనువదించాడు. ఈ అనువాద కవితలను సాహిత్య అకాడమీ 2008లో ప్రచురించింది. ఆమె మూడు ఇప్పటి వరకు మూడు సంకలనాలను ప్రచురించింది.

1999లో ఆమె జీవితచరిత్రపై స్పారో (SPARROW) ఒక బుక్‌లెట్‌ను ప్రచురించింది. హైదరాబాద్ లిటరరీ ఫెస్టివల్‌ (HLF) లో ఆమె వక్తగా వ్యవహరించింది. ఇటలీలోని సాలెర్నోలో 2015 జూన్ 3 నుండి 8 వరకు జరిగిన మార్పు కోసం 100 వేల కవుల సదస్సులో ఆమె స్త్రీవాద కవులలో ఒకరు.

2012లో ఆమె ముస్లిం మహిళలకు సేవ చేసేందుకు "షాహీన్ కలెక్టివ్ - షాహీన్స్ ఉమెన్ రిసోర్స్ అండ్ వెల్ఫేర్ అసోసియేషన్" ("Shaheen Collective - Shaheen's Women Resource and Welfare Association") ని స్థాపించింది. ఈ సంస్థ మహిళల సంక్షేమం, గృహ, సామాజిక హింస నిర్మూలన కోసం పనిచేస్తుంది.

 రచనలు 

 బటర్‌ఫ్లై కేరెస్సెస్ (ప్యాట్రిడ్జ్ ఇండియా, 2015 ద్వారా ప్రచురించబడింది), రేడియో ఇంటర్వ్యూ
 లామ్స్ కి సావ్ఘాట్ (ఎడ్యుకేషనల్ పబ్లిషింగ్ హౌస్, న్యూఢిల్లీ,2006)
 లమ్హేకి అంఖ్ (అస్మిత రిసోర్స్ సెంటర్ ఫర్ ఉమెన్, సికింద్రాబాద్, 2002 ద్వారా ప్రచురించబడింది)
 లావా (2000)
 ఇంకేషాఫ్ సంకలనం, దక్కన్ ఉమెన్ రైటర్స్ సంకలనం, అస్మిత రిసోర్స్ సెంటర్ ఫర్ ఉమెన్, సికింద్రాబాద్ (2000)

 అవార్డులు 
మగ్దూం మొహియుద్దీన్ అవార్డు (1972)

ది న్యూ ఇండియన్ ఎక్స్‌ప్రెస్ (2015) ద్వారా దేవి అవార్డు

 మూలాలు 

వర్గం:1955 జననాలు
వర్గం:ఉర్దూ కవులు
వర్గం:భారతీయ మహిళలు
వర్గం:మహిళా సామాజిక కార్యకర్తలు
వర్గం:సంపాదకులు
వర్గం:పత్రికారంగం
వర్గం:భారతీయ రచయిత్రులు